Jår’galæd’dji

Jårgalæđđji Å/S (på nordsamisk: Jår'galæd'dji), er et tidligere norsk bok- og musikkforlag som var lokalisert i Båteng i Tana kommune i Finnmark. Forlaget ble startet av Odd Ivar og Aage Solbakk, med utgivelser av musikk fra 1974 og bøker fra 1976, og ble regnet som det største samiske forlaget i sin tid.Artikkel fra Klassekampen (ukjent dato) gjengitt på Svein Lunds hjemmeside: Verdas største forlag (på samisk)!  Besøkt 1. september 2013. De fleste utgivelsene er på nord-, sør- og lulesamisk.

I tillegg til forlagsvirksomhet inngikk Jår'galæd'dji et samarbeid med Nordisk Video i Kirkenes og Norsk tekst i Oslo og dannet i 1986 Samivision, som sto for egenproduserte filmer og dubbing av norske og utenlandske filmer til samisk tale.

I september 1987 ga forlaget ut første nummer av Donald Duck & Co, eller «Vulle Vuojaš», på samisk.NOU med Kirsten Myklevoll, Samisk kultur og utdanning : de enkelte sektorer, administrasjon. Universitetsforlaget, Oslo 1987. ISBN 8200710912. Sidene 36 og 51 Tegneserien ble gitt ut i 33 nummer før det tok slutt i 1988 etter at økonomien gjorde det vanskelig å fortsette med utgivelser.Tegneseriearkivet: Utgivelser per år for Vulle Vuojas . Besøkt 1. september 2013.NRK Norgesglasset 8. august 2003: Donald Duck på samisk - blir bøker. Besøkt 1. september 2013.

Jår'galæd'dji regnes som forløperen til stiftelsen ForfatternesForlag som ble etablert i 2002.Galdu.org, forlag . Besøkt 1. september 2013.

Utgivelser (utvalg)
Et tilfeldig utvalg av forlagets om lag 120 utgivelser:

 Bøker 
1980: Jurij Baranov - soahtefángan sámis (roman) av Torleif Berg – en roman om andre verdenskrig og en krigsfange i Sápmi
1981: Mihkku av Heaika Buljo – fortelling
1983: Tjuhppe låhkå klåhkav – en bok om Tassen på lulesamisk.
1986: Anatomiia av Egil Utsi – den første boka om anatomi utgitt på samisk
1987: Čuotnamat – en samling av tekster skrevet av samiske forfattere
1989: Dávggǎs ja Násti av Kirsti Paltto – fortelling på nordsamisk

 Musikk 
1977 og 1978 (LP-er): Máze nieidat volum 1 og 2 («Masijentene»)
1978: Luođit (kassett) – joik ved Ailo Gaup
1980: Juoiga (LP) – joik ved Mattis Hætta

Referanser

Kategori:Norske forlag
Kategori:Samisk historie
Kategori:Samisk kultur
Kategori:Kultur i Tana
Kategori:Forlag etablert i 1974
Kategori:Opphør i 2002
Kategori:Tanas historie